CELEX: 32016D0716
Language: sk
Date: 2016-05-11 00:00:00
Title: Vykonávacie rozhodnutie Komisie (EÚ) 2016/716 z 11. mája 2016, ktorým sa ruší vykonávacie rozhodnutie 2012/733/EÚ, ktorým sa vykonáva nariadenie Európskeho parlamentu a Rady (EÚ) č. 492/2011, pokiaľ ide o obsadzovanie voľných pracovných miest a vybavovanie žiadostí o zamestnanie a opätovné zriadenie siete EURES [oznámené pod číslom C(2016) 2772] (Text s významom pre EHP)

13.5.2016   
            
            
               SK
            
            
               Úradný vestník Európskej únie
            
            
               L 125/24
            
         VYKONÁVACIE ROZHODNUTIE KOMISIE (EÚ) 2016/716
   z 11. mája 2016,
   ktorým sa ruší vykonávacie rozhodnutie 2012/733/EÚ, ktorým sa vykonáva nariadenie Európskeho parlamentu a Rady (EÚ) č. 492/2011, pokiaľ ide o obsadzovanie voľných pracovných miest a vybavovanie žiadostí o zamestnanie a opätovné zriadenie siete EURES
   
      
         [oznámené pod číslom C(2016) 2772]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 492/2011 (1) z 5. apríla 2011 o slobode pohybu pracovníkov v rámci Únie, a najmä na jeho článok 38,
   keďže:
   
               (1)
            
            
               Nariadenie Európskeho parlamentu a Rady (EÚ) č. 2016/589 (2) nahrádza regulačný rámec týkajúci sa siete EURES, ako sa stanovuje v kapitole II nariadenia (EÚ) č. 492/2011.
            
         
               (2)
            
            
               Vykonávacím rozhodnutím Komisie 2012/733/EÚ (3) sa stanovujú podrobné pravidlá fungovania Európskej siete služieb zamestnanosti (ďalej len „sieť EURES“), najmä pokiaľ ide o obsadzovanie voľných pracovných miest a vybavovanie žiadosti o zamestnanie.
            
         
               (3)
            
            
               Nariadením (EÚ) 2016/589 sa stanovujú nové pravidlá týkajúce sa obsadzovania voľných pracovných miest a vybavovania žiadostí o zamestnanie a opätovne sa zriaďuje sieť EURES prostredníctvom integrácie všetkých aspektov, na ktoré sa vzťahuje vykonávacie rozhodnutie 2012/733/EÚ.
            
         
               (4)
            
            
               Vykonávacie rozhodnutie 2012/733/EÚ by sa preto z dôvodu právnej istoty a zrozumiteľnosti malo zrušiť najneskôr ku dňu, keď nadobudne účinnosť nariadenie (EÚ) 2016/589;
            
         PRIJALA TOTO ROZHODNUTIE:
   Článok 1
   Vykonávacie rozhodnutie 2012/733/EÚ sa zrušuje s účinnosťou od 12. mája 2016, dátumu nadobudnutia účinnosti nariadenia (EÚ) č. 2016/589.
   Článok 2
   Toto rozhodnutie je určené členským štátom.
   
      V Bruseli 11. mája 2016
      
         
            Za Komisiu
         
         Marianne THYSSEN
         
            členka Komisie
         
      
   
   
      (1)  Ú. v. EÚ L 141, 27.5.2011, s. 1.
   
      (2)  Nariadenie Európskeho parlamentu a Rady (EÚ) 2016/589 z 13. apríla 2016 o Európskej sieti služieb zamestnanosti (EURES), prístupe pracovníkov k službám v oblasti mobility a o ďalšej integrácii trhov práce a o zmene nariadenia (EÚ) č. 492/2011 a (EÚ) č. 1296/2013 (Ú. v. EÚ L 107, 22.4.2016, s. 1).
   
      (3)  Vykonávacie rozhodnutie Komisie 2012/733/EÚ z 26. novembra 2012, ktorým sa vykonáva nariadenie Európskeho parlamentu a Rady (EÚ) č. 492/2011 pokiaľ ide o obsadzovanie voľných pracovných miest a vybavovanie žiadostí o zamestnanie a opätovné zriadenie siete EURES (Ú. v. EÚ L 328, 28.11.2012, s. 21.